Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
3D skenovanie a 3D tlač v grafických systémoch

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava

Názov vzdelávacieho programu:
3D skenovanie a 3D tlač v grafických systémoch
Zdôvodnenie vzdelávacieho programu:
V dokumente Koncepcia informatizácie a digitalizácie v rezorte školstva s výhľadom do roku 2020 v oblasti stratégie sa v otázke digitálnych zručností a kompetencií identifikovali aj tieto špecifické ciele:
•	zvyšovanie kompetencií kladené digitálnym vekom na strane pedagogických a odborných zamestnancov, detí, žiakov a študentov, vysokoškolských učiteľov, výskumných a vedeckých pracovníkov,
•	skvalitnenie metodickej podpory pedagogických a odborných zamestnancov pri využívaní digitálnych technológií v edukačnom procese.
Súčasný vedeckotechnický rozvoj pokračuje obrovským tempom a to hlavne v oblasti využitia informačných a komunikačných technológií, ktoré stále viac zasahujú do výrobných, medicínskych, umeleckých a ďalších oblastí. Je dôležité, aby školstvo zachytilo tento trend.
Navrhnutý vzdelávací program 3D skenovanie a 3D tlač v grafických systémoch môže veľmi zaujímavo podnietiť učiteľov k zatraktívneniu vyučovacieho procesu,
k rozvoju tvorivosti žiakov a v konečnom dôsledku k posilneniu ich odborných kompetencií a pripravenosti pre trh práce.
Učitelia prejavujú „hlad“ po takomto type vzdelávania. Školy postupne získavajú zariadenia na 3D skenovanie a 3D tlač do svojho materiálno-technického vybavenia,
a je reálny predpoklad, že bude veľký záujem zo strany samotných pedagógov naučiť sa pracovať s týmito zariadeniami a využívať ich v rámci odborného vzdelávania a prípravy žiakov.
Vzdelávací program je unikátny tým, že ponúka vzájomné prepojenie reálneho sveta a sveta digitálnych technológii, virtuálneho priestoru oboma smermi. 3D tlač posúva problematiku tlače od kancelárskej techniky po výrobné zariadenie. Zároveň sa stáva nástrojom pre rozvoj tvorivosti, kreativity využiteľný vo všetkých predmetoch s odborným, technickým a prírodovedným zameraním.
Učiteľ môže získané vedomosti, skúsenosti a zručnosti využiť na zatraktívnenie vyučovania, a zároveň demonštrovať prepojenie 3D grafických systémov na reálny výrobok a naopak. Skúsenosti môže premietnuť do vedenia žiakov pri tvorbe kreatívnych projektov, kde majú tieto technológie výborné miesto pre ich uplatnenie.
Druh kontinuálneho vzdelávania:
Aktualizačné vzdelávanie
Forma kontinuálneho vzdelávania:
Prezenčná forma s praktickými cvičeniami
Hlavný cieľ:
Vzdelávací program ponúka získanie znalostí so zhotovovaním 3D súčiastok, modelov a náhradných dielov širokého použitia a aktualizáciu poznatkov o prepojení grafických systémov s technológiou výroby. Ponúka priblíženie najnovších trendov, rozvíjanie a zdokonaľovanie odborných a profesijných kompetencií pedagogických zamestnancov, učiteľov odborných predmetov a majstrov odbornej výchovy škôl s technickým i umeleckým zameraním. Umožňuje získanie praktickej skúsenosti s vyhotovením digitálneho 3D modelu technológiou 3D skenovania, vytvorením výkresovej dokumentácie konkrétnej súčiastky pomocou CAD programu a následne zhotovením repliky prostredníctvom 3D tlače. Cieľom je získanie kompetencie prakticky prezentovať a používať technológiu 3D skenovania a 3D tlače vo vyučovacom procese.
Špecifické ciele:
•	prehĺbiť poznatky v odbore grafických systémov a ich prepojenia s výrobou
•	rozšíriť znalosti najnovších metód tvorby technickej dokumentácie
•	oboznámiť sa s aktuálnymi metódami zhotovenia modelov
•	získať kompetenciu na podporu kreativity a tvorivosti žiakov
•	rozšíriť možnosti na využitie metód problémového vyučovania
•	získať znalosť a zručnosť na demonštráciu a ukážku 3D tlače súčiastok

Obsah vzdelávacieho programu:
Téma	Forma	Rozsah	
Charakteristika a princíp 3D skenovania	prezenčná		
•	Základná charakteristika reverzného inžinierstva
•	Spôsoby uplatnenia 3D skenovania
•	Princíp a druhy 3D skenerov		2	
Prepojenie 3D skenera a grafických systémov	prezenčná		
•	Spôsoby využitia 3D skenovania a grafických systémov
•	Využite vo vyučovaní, projektoch a maturitných prácach  		1	
Ukážka skenovania a prenosu dát vo CAD programu	prezenčná		
•	Príprava pracoviska
•	Výber a príprava modelu
•	Proces skenovania
•	Analýza a spracovanie skenu do 3D modelu
•	Export do CAD programu 		2	
Cvičenie 3D skenovania	prezenčná		
•	praktické precvičenie prípravy scény a zariadenia
•	praktické skenovanie modelu podľa výberu účastníkov
•	„zošívanie“ skenov do modelu
•	uloženie modelu v 3D formáte, OBJ, IGS,... 
		4	
Výkresová dokumentácia 3D skenovanej súčiastky	prezenčná		
•	import modelu do CAD programu
•	priradenie textúr, vizualizácia
•	zhotovenie technického výkresu v CAD		2	
Charakteristika a princíp 3D tlače	prezenčná		
•	Spôsoby uplatnenia 3D tlače
•	Princíp a druhy 3D tlačiarní		2	
Ukážka 3D tlače	prezenčná		
•	výber vhodného modelu pre 3D tlač
•	import 3D modelu z CAD programu
•	úprava modelu pre 3D tlač
•	praktická ukážka 3D tlače		3	
Cvičenie na zhotovenie učebnej pomôcky, modelu a tlač 3D súčiastky	prezenčná		
•	úprava modelu pred 3D tlačou
•	praktická 3D tlač modelu podľa výberu účastníkov
•	prezentácia prác + vyhodnotenie 		9
	
Spolu		25	

Profil absolventa:
Absolvent po absolvovaní vzdelávacieho programu získava teoretické vedomosti, ale hlavne praktické skúsenosti:
•	naučí sa naskenovať trojrozmernú súčiastku s prenosom všetkých rozmerov do konkrétneho grafického programu,
•	dokáže zhotoviť reálnu súčiastku zdokumentovanú v grafickom programe a vytlačenú na 3D tlačiarni,
•	osvojí si špecifiká a pravidlá úspešnej tvorby učebných pomôcok a súčiastok pri 3D tlači,
•	rozšíri možnosti využitia pri vytváraní netypických učebných pomôcok, pri ročníkových prácach študentov, SOČ a praktickej časti maturitných skúšok.
Rozsah vzdelávacieho programu:
25 hodín, všetky prezenčne
Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: učiteľ, majster odbornej výchovy
Podkategória:	
učiteľ pre nižšie stredné odborné vzdelávanie , stredné odborné vzdelávanie
a úplné stredné odborné vzdelávanie 
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou 
Kariérová pozícia: nešpecifikovaná
Vyučovací predmet:
Predmety zamerané na tvorbu, využívanie a aplikáciu grafických systémov, časti strojov a zhotovovanie modelov a náhradných dielov.
Podmienky pre zaradenie uchádzačov:
	Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ 
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi 

Spôsob ukončovania a požiadavky na ukončovanie:
-	účasť aspoň 80% na vzdelávacom programe
-	prezentácia pred účastníkmi a lektorom 

Témy prezentácie: 
-	 prezentácia vypracovaného postupu skenovania, kopírovania a tlače modelu súčiastky a odporúčaní pre praktické využitie na vyučovaní.

Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – Ing. Pavel Laššák, riaditeľ školy a učiteľ odborných predmetov s druhou atestáciou na SOŠ Drevárskej vo Zvolene.

Lektori vzdelávacieho programu
Lektori v centrách odborného vzdelávania so zodpovedajúcim zameraním, lektori v centrách ďalšieho vzdelávania univerzít a vysokých škôl s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci firiem s minimálne trojročnou praxou v odbore a lektorskou praxou.
Finančné, materiálne zabezpečenie:
Všetky náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
3D scaner, 3D tlačiareň, spotrebný materiál na 3D tlač, PC učebňa s CAD programom. 
Učebné zdroje budú spracované garantom a lektormi vzdelávania.
Návrh počtu kreditov:
7 kreditov
	5 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania